stanford-oval/wikipedia huggingface dataset:
Asiakirjahallinta
Säilytys

Arvonmääritys ja seulonta johtavat siihen, että tarpeettomiksi arvioidut asiakirjat hävitetään ja loput säilytetään.
Nykyiset asiakirjojen säilyttämisen haasteet liittyvät pitkälti sähköiseen säilyttämiseen. Säilyttämiseen tarkoitetut laitteistot ja ohjelmistot vanhenevat nopeasti. Erilaisia ratkaisuja ovat esimerkiksi emulointi eli käytöstä poistuneiden laitteistojen ja ohjelmistojen jäljittely sekä migraatio eli tietojen kopioiminen uudelle tallennusvälineelle tai niiden muuntaminen uusien ohjelmistojen ymmärtämään muotoon.  Asiakirjatietojen sähköistä käsittelyä ohjaavat Arkistolaitoksen SÄHKE-määräykset.
Paperimuotoisten asiakirjojen säilyttämisessä on huomioitava mm. kosteuden, tulen, palokaasujen, pölyn, ilman epäpuhtauksien, auringonvalon, tuholaisten ja käyttäjien vaikutus.  Aineiston säilyvyyttä pyritään turvaamaan konservoinnilla huolehtimalla esimerkiksi oikeanlaisista suojamateriaaleista ja säilytysolosuhteista sekä korjaamalla jo syntyneitä vaurioita. Digitointi puolestaan vähentää alkuperäisen aineiston kulumista.
Aiheesta muualla

Mieskonen, Matti: Miten arkistot syntyvät. Kirja-arvostelu teoksesta Henttonen, Pekka: Johdatus asiakirjahallinnan tutkimukseen. Avain/BTJ Finland, 2015. (Agricolan kirja-arvostelut, 8.7.2015)
Crevoladossola

| Crevoladossola |
| --- | --- |
 Crevoladossola
 Crevoladossola
 Koordinaatit: 46°08′N, 8°17′E 
Valtio:   Italia
Alue:  Piemonte
Maakunta:  Verbano-Cusio-Ossola
Hallinto:  
 – Kaupunginjohtaja:  Giorgio Ferroni
Pinta-ala:  
 – Maa:  39,87  km²
Korkeus:  375 (min. 278 - maks. 2 431) m
Väkiluku (2015):  4 655
 – Väestötiheys:  117 as./km²
Aikavyöhyke:  UTC+1
 – Kesäaika:  UTC+2
Postinumero:  28865
Suuntanumero(t):  0324
Infobox OKVirheellinen NIMI-arvo: 
Crevoladossola on kunta Pohjois-Italiassa Verbano-Cusio-Ossolan maakunnassa Piemonten alueella. Crevoladossola naapurikunnat ovat Bognanco, Crodo, Domodossola, Masera, Montecrestese, Trasquera ja Varzo.
Ct

Ct tarkoittaa seuraavia:
Cabinet Treasurer, CT, Lionsklubien piirin rahastonhoitaja
Česká televize, ČT, tšekkiläinen televisioyhtiö
Civil Air Transport, IATA-koodi CT, lentoyhtiö
Connecticut, postilyhenne CT, Yhdysvaltain osavaltio
Counter-Terrorist, CT, toinen kahdesta joukkueesta joukkuepohjaisessa Counter Strike -FPS-pelisarjassa
c’t, saksalainen tietotekniikkalehti
kanervatyyppi, CT, lyhenne sanasta Calluna-tyyppi, metsätyyppi
sentti, ct., useiden dollaria käyttävien maiden vaihtoraha
senttitesla, tunnus cT, magneettivuon tiheyden yksikkö
tietokonekerroskuvaus, CT, englannin sanoista computerized tomography tai computed tomography, kuvantamismenetelmä
virtamuuntaja, CT, englannin sanoista current transformer
Yhdysvaltain keskinen aika, lyh. CT, aikavyöhyke Pohjois-Amerikassa ja Keski-Amerikassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ct”, voi hakea sivunnimihaulla, laajalla sivunnimihaulla tai tekstihaulla.
Bjarni Viðarsson

Bjarni Viðarsson
Bjarni Þór Viðarsson (s. 3. toukokuuta 1988) on islantilainen jalkapalloilija, joka edustaa kotimaansa pääsarjassa Úrvalsdeildissa pelaavaa FH Hafnarfjörðuria. Hän on pelipaikaltaan keskikenttäpelaaja.
Seurajoukkueura

Bjarni pelasi FH Hafnarfjörðurissa jo nuorena. Hän siirtyi Evertoniin kesällä 2004 ja pelasi pitkään Evertonin nuorisoakatemiassa ja reservijoukkueessa, ja nousi myös ykkösjoukkueen rinkiin. Maaliskuussa 2006 hän teki kaksivuotisen sopimuksen Evertonin kanssa.
Peliaikaa Evertonissa tuli nihkeästi, eikä hän pelannut seurassa yhtään valioliigaottelua. Yhdessä UEFA-cupin ottelussa hän pelasi 21 minuuttia. Kevätkaudella 2006–2007 hän pelasi lainalla AFC Bournemouthissa kuusi ykkösliigan ottelua. Tammikuussa 2008 hän siirtyi lainasopimuksella Eredivisien FC Twenteen, jonka kanssa hän allekirjoitti pysyvämmän sopimuksen kesällä 2008. Hän ei kuitenkaan pelannut Twentessä yhtään virallista ottelua. Seuraavana kesänä hän siirtyi belgialaiseen KSV Roeselaren, jossa pelasi kaudella 2009–2010 kaikkiaan 23 pääsarjan ottelua, joissa teki kuusi maalia. Kaudella 2010–2011 hän pelasi KV Mechelenissä 16 Belgian pääsarjaottelua. Seuraavalla kaudella hän jäi seurassa kokonaan ilman peliaikaa.
Bjarni pelasi tanskalaisessa Silkeborg IF:ssä kaudet 2012–2015, jolloin seura putosi kahdesti Tanskan Superliigasta ja nousi sinne kerran. Hän pelasi 16 ottelua Superliigassa ja 12 ottelua 1. divisioonassa. Kesällä 2015 hän palasi FH Hafnarfjörðuriin ja voitti heti tulokaskaudellaan Islannin-mestaruuden tehtyään 19 pelaamassaan ottelussa kolme maalia. Hän pelasi seurassa neljä Eurooppa-liigan karsintaottelua kaudella 2015–2016.
Maajoukkue

Bjarni edusti Islantia 16-, 17-, 18-, 19- ja 21-vuotiaiden ikäluokissa. Hän pelasi kaksi ottelua alle 21-vuotiaiden EM-kilpailuissa 2011. Toistaiseksi ainoan A-maaottelunsa hän pelasi Valko-Venäjää vastaan helmikuussa 2008. Myös hänen veljensä Arnar Viðarsson ja David Viðarsson ovat pelaneet jalkapalloa ammattilaistasolla ja Islannin maajoukkueessa
Coda (albumi)

| Coda Led Zeppelin |
| --- | --- | --- |

Studioalbumin tiedot
 Äänitetty : 1970–1978
 Julkaistu: 1982
 Tuottaja(t): Jimmy Page, Peter Grant
 Tyylilaji: Hard Rock
 Kesto: 33.04
 Levy-yhtiö: Swan Song Records
Led Zeppelinin muut julkaisut
| In Through the Out Door 1979 | Coda 1982 | Remasters 1990 |
Coda on rockyhtye Led Zeppelinin albumi, joka julkaistiin vuonna 1982 yhtyeen jo lopetettua toimintansa.
Coda sisältää vuosina 1970–1978 nauhoitettuja kappaleita, jotka eivät eri syistä olleet mahtuneet yhtyeen aikaisemmille levyille. Coda julkaistiin voimassa olleen levytyssopimuksen täyttämiseksi.
Kappaleet

We're Gonna Groove (nauhoitettu 1970 tammikuussa) - 2:40
Poor Tom (nauhoitettu vuonna 1970 Led Zeppelin III albumin sessioissa) - 3:01
I Can't Quit You Baby (nauhoitettu 1970 tammikuussa) - 4:17
Walter´s Walk (nauhoitettu vuonna 1972 Houses of the Holy albumin sessioissa) - 4:31
Ozone Baby (nauhoitettu vuonna 1978 In Through the Out Door albumin sessioissa) - 3:35
Darlene (nauhoitettu vuonna 1978 In Through the Out Door albumin sessioissa) - 5:06
Bonzo´s Montreux (nauhoitettu vuonna 1976) - 4:17
Wearing and Tearing (nauhoitettu vuonna 1978 In Through the Out Door albumin sessioissa) - 5:31
Cincinnatin sinfoniaorkesteri

Cincinnati Music Hall
Cincinnatin sinfoniaorkesteri (engl. Cincinnati Symphony Orchestra, CSO) on Cincinnatissa, Ohiossa toimiva yhdysvaltalainen sinfoniaorkesteri, jonka William Howard Taftin vaimo perusti vuonna 1895. Se on Yhdysvaltain viidenneksi vanhin sinfoniaorkesteri.
Cincinnatin sinfoniaorkesteri piti ensimmäiset konserttinsa perustamisvuonnaan 1895. Varhaisina vuosinaan se piti muun muassa Gustav Mahlerin viidennen sinfonian ensiesityksen. Orkesteri on toiminut yhtämittaisesti lukuun ottamatta muutamaa vuotta 1900-luvun ensivuosikymmenen lopussa, jolloin se oli tauolla lähinnä taloudellisten ongelmien vuoksi. Orkesterin nykyisenä ylikapellimestarina toimii ranskalainen Louis Langrée.
Ylikapellimestarit

Franck van der Stucken (1895–1907)
Leopold Stokowski (1909–1912)
Ernst Kunwald (1912–1918)
Eugène Ysaÿe (1918–1922)
Fritz Reiner (1922–1931)
Eugene Goossens (1931–1947)
Thor Johnson (1947–1958)
Max Rudolf (1958–1970)
Thomas Schippers (1970–1977)
Walter Susskind (1978–1980)
Michael Gielen (1980–1986)
Jesús López Cobos (1986–2001)
Paavo Järvi (2001–2013)
Louis Langrée (2013–)
Aiheesta muualla

Viralliset sivut (Arkistoitu – Internet Archive) (englanniksi)
Carl Lewenhaupt

Carl Lewenhaupt
Kreivi Carl Lewenhaupt (12. maaliskuuta 1835 Klippan, Ruotsi – 10. joulukuuta 1906 Helsingborg, Ruotsi) oli ruotsalainen diplomaatti ja poliitikko, joka toimi Ruotsin ulkoministerinä vuosina 1889–1895.
Ura

Lewenhaupt syntyi Herrevadin luostarissa Klippanin kunnassa Ruotsissa Hänen vanhempansa olivat kreivi Gustaf Adolf Lewenhaupt ja Maria Lewerhaupt, joka oli omaa sukua von Geijer. Hän valmistui ylioppilaaksi Lundissa vuonna 1851 ja aloitti vuonna 1855 diplomaattiopinnot. Hänestä tuli Pariisin attasea vuonna 1858 palveltuaan ensin väliaikaisena virkailijana siviiliministeriössä vuonna 1856 ja oikeuspalvelijana vuonna 1857. Hän toimi ulkoministeriön varasihteerinä vuodesta 1859 ja vakituisena sihteerinä vuodesta 1861. Lewenhauptista tuli Pietarin lähetystön sihteeri vuonna 1863 ja hänet nimitettiin kamariherraksi samana vuonna. Vuonna 1866 Lewenhaupt nimitettiin ulkoasiainministeriön poliittisen osaston ja vuonna 1870 sen kauppa- ja konsuliosaston johtajaksi. Lewenhaupt nimitettiin Ruotsin ulkoministeriön kansliapäälliköksi vuonna 1873.
Toimiessaan Washingtonin lähettiläänä ja pääkonsulina vuosina 1876–1884 Espanjan ja Yhdysvaltojen hallitukset hyväksyivät hänet välimieheksi kiistassa, joka syntyi niiden välillä Kuuban kansannousun vuoksi. Vuonna 1884 Lewenhaupt siirrettiin Pariisin lähettilääksi ja 12. lokakuuta 1889 hänet kutsuttiin ulkoministeriksi. Tänä kriittisenä aikana Lewenhaupt osoitti olevansa erittäin kiinnostunut jännittyneiden unionin kansainvälisten suhteiden takia pääsemään molempiin maihin ratkomaan järkevästi unionin kansalliset kiistat. Lewenhaupt nimitettiin vuoden 1895 lopulla Ruotsin lähettilääksi ja ministeriksi Lontoossa, missä hän palveli lokakuuhun 1902. Hän osallistui seremoniaan, joka liittyi kuningatar Victorian kuolemaa vuoden 1901 alussa ja hänen seuraajansa kuningas Edward VII:n kruunaukseen.
Henkilökohtainen elämä

Lewenhaupt meni naimisiin vuonna 1851 syntyneen kamarirouva Edla Lovisa Carolina Augusta Wirsénin kanssa vuonna 1874. Wirsén oli kreivi Carl Emil Wirsénin ja vapaaherratar Ebba Lovisan (os. De Geer af Leufsta) tytär. Pariskunta sai kaksi lasta, vuonna 1875 syntyneen Gustaf Adolfin ja vuonna 1877 syntyneen Erik Axelin. Lewenhaupt kuoli 10. joulukuuta 1906 Helsingborgissa ja hänet haudattiin Helsingborgin kirkkomaan lahjoitushautausmaalle. Edla kuoli vuonna 1939.
Cinderella-wa ne myeong-ui gisa

| Cinderella-wa ne myeong-ui gisa> 신데렐라와 네 명의 기사 |
| --- | --- |
Tyyli:  draama
Kestoaika:  60 min
Pääosissa:   Park So-dam  Jung Il-woo  Ahn Jae-hyun  Lee Jung-shin  Choi Min  Son Na-eun 
Alkuperämaa:   Korean tasavalta
Alkuperäiskieli:  korea
Verkko:   tvN
Esitetty:  12. elokuuta 2016 – 1. lokakuuta 2016
Jaksoja:  16
Tuotanto
Tuotantoyhtiö(t):  HB Entertainment Studio Dragon
Aiheesta muualla
Virallinen sivusto
IMDb
Cinderella-wa ne myeong-ui gisa (kor. 신데렐라와 네 명의 기사, engl. Cinderella with Four Knights) on televisioyhtiö tvN:n esittämä eteläkorealainen draamasarja. Sen päärooleissa ovat Park So-dam, Jung Il-woo, Ahn Jae-hyun, Lee Jung-shin, Choi Min ja Son Na-eun.
Näyttelijät

| 0 | 1 | 2 |
| --- | --- | --- |
|  Park So-dam  | … |  Eun Ha-won   |
|  Jung Il-woo  | … |  Kang Ji-woon   |
|  Ahn Jae-hyun  | … |  Kang Hyun-min   |
|  Lee Jung-shin  | … |  Kang Seo-woo   |
|  Choi Min  | … |  Lee Yoon-sung   |
|  Son Na-eun  | … |  Park Hye-ji   |
Aiheesta muualla

Viralliset kotisivut (Arkistoitu – Internet Archive)
Claes Rydman

Claes Rydman, 1965
Claes Gustav Wilhelm Rydman (4. joulukuuta 1917 Helsinki – 11. heinäkuuta 2006 Saksa) oli suomalainen yritysjohtaja, joka sai kauppaneuvoksen arvonimen.
Rydmanin vanhemmat olivat agronomi Axel Rydman ja vapaaherratar Anna Aminoff ja puoliso vuodesta 1962 terveyssisar Ebba Christina Lindholm. Rydman valmistui Taideteollisesta oppilaitoksesta 1936. Hän oli Oy Lito-Björkell Ab:n myyntipäällikkö ja toimitusjohtaja 1940–1955 ja Oy Scan-Auto Ab:n toimitusjohtaja 1956–1977. Oy Importer Ab:n toimitusjohtaja Rydman oli vuodesta 1963. Rydmanilla oli merkittävä rooli, kun Saab-autoja alettiin valmistaa Suomessa. Saabien edustuksen hän oli hankkinut 1963 Scan-Autolle, jolla oli aiemmin vain Scanian valmistamien autojen edustus. Hän vaikutti myös siihen, että Suomen ilmavoimille hankittiin Saab Scanialta 1960-luvulla Saab Safir -lentokoneita. Rydmanilla oli useita liike-elämän luottamustehtäviä. Kunniarajajääkärin ja kunniamerivartijan arvot saanut Rydman oli sotilasarvoltaan reservin kapteeni. Kauppaneuvoksen arvonimen hän sai 1973.
Claes Uggla

Claes Uggla  (4. tammikuuta 1766 Pohja – 26. maaliskuuta 1830 Hollola) oli suomalainen sotilas ja valtiopäivämies.
Ugglan vanhemmat olivat Carl Gustaf Uggla ja Sofia Gertrud Silfversvan ja puoliso vuodesta 1799 Henrika Eleonora Toll (k. 1816).  Uggla oli vapaaehtoinen Uudenmaan ja Hämeen läänin rakuunarykmentissä 1776,  vänrikiksi hän yleni Uudenmaan jalkaväkirykmentissä 1782 ja luutnantiksi 1788. Hän oli kapteeni Hämeenlinnan rykmentin jääkäripataljoonassa 1794. Uggla erosi palveluksesta syyskuussa 1805. Hän oli edustaja aatelissäädyssä Porvoon valtiopäivillä 1809.
Birds of Tokyon diskografia

| 0 | 1 | 2 |
| --- | --- | --- |
 Birds of Tokyo vuonna 2011.
Julkaisut
| ↙Studioalbumit | 6 |  |
| ↙Livealbumit | 1 |  |
| ↙Kokoelmat | 1 |  |
| ↙EP:t | 3 |  |
| ↙Singlet | 29 |  |
| ↙Videot | 1 |  |
Birds of Tokyo on australialainen rockyhtye, joka perustettiin Perthissä, Länsi-Australiassa vuonna 2004. Yhtye on julkaissut neljä studioalbumia, jotka kaikki ovat sijoittuneet Australian albumilistalle. Viimeiset kolme albumia ovat olleet listan kolmen kärjessä. Viimeisin albumi March Fires sijoittui listaykköseksi Australiassa.
Studioalbumit

Day One (2007)
Universes (2008)
Birds of Tokyo (2010)
March Fires (2013)
Brace (2016)
Human Design (2020)
Livealbumit

The Broken Strings Tour (2010)
Kokoelmat

Playlist (2015)
EP:t

Birds of Tokyo (2005)
This Fire (2012)
Anchor (2015)
Singlet

| --- | --- |
 One Way/Stay (2005)  Off Kilter (2006)  Black Sheets (2007)  Wayside (2007)  Silhouettic (2008)  Broken Bones (2008)  Wild Eyed Boy (2008)  White Witch (2008)  Head in My Hands (2009)  The Saddest Thing I Know (2010)  Plans (2010)  Wild at Heart (2010)  Circles (2011)  This Fire (2012) :  Lanterns (2013)  When the Night Fails Quiet (2013)  Talking to a Stranger (2013)  Anchor (2015)  I'd Go with You Anywhere (2015)  Brace (2016)  Empire (2016)  Unbreakable (2018)  Good Lord (2019)  The Greatest Mistakes (2019)  Two of Us (2020)  Dive (2020)  Never Going Back (2020)  Weekend (2020)  Superglue (Stand Atlanticin kanssa) (2021)
DVD:t

The Broken Strings Tour (2010)
Cooperiitti

| Cooperiitti |
| --- | --- |

Luokka:  sulfidimineraalit
Kemialliset ominaisuudet
Kemiallinen kaava:  (PtPdNi)S
Molekyylipaino:  186,91 g/mol
Fysikaaliset ominaisuudet
Väri:  teräksenharmaa
Kidejärjestelmä:  tetragoninen
Lohkeavuus:  ei ole
Murros:  simpukkamainen
Kovuus Mohsin asteikolla:  4–5
Tiheys:  9,5 g/cm3
Optiset ominaisuudet
Kiilto:  metallikiilto
Läpinäkyvyys:  läpinäkymätön
Lähteet
  
Aiheesta muualla
  Cooperiitti Commonsissa 
Cooperiitti on harvinainen platina-palladium-nikkelisulfidimineraali. Se on tärkeä platinamalmimineraali. Se on nimetty löytäjänsä, R. A. Cooperin mukaan, joka kuvaili sen ensimmäisenä vuonna 1928 Etelä-Afrikasta.
Creuse

Creuse (oksitaaniksi Cruesa)  on Ranskan departementti numero 23, joka on saanut nimensä Creuse-joesta. Departementti sijaitsee Keski-Ranskassa Uuden-Akvitanian  hallintoalueella. Departementti on pinta-alaltaan 5 565 neliökilometriä ja siellä on 123 395 asukasta (vuonna 2006). Creusen pääkaupunki on Guéret. Creuse on jaettu edelleen kahteen arrondissementtiin, 27 kantoniin ja 260 kuntaan.
Creuse oli yksi 83 departementista, jotka perustettiin Ranskan vallankumouksen yhteydessä 4. maaliskuuta 1790. Creuse muodostettiin osasta La Marchen provinssia.
Aiheesta muualla

Kuvia tai muita tiedostoja aiheesta Creuse Wikimedia Commonsissa
Creusen departementin kotisivut (ranskaksi)
Creusen virtausta Argentonissa.
Creusen kartta
Crewen rautatieasema

Crewen rautatieasema on rautatieasema Crewen kaupungissa Cheshiressä, Englannissa. Sitä käyttävät West Coast Main Linen, North Wales Coast Linen, Welsh Marches Linen, Crewe–Derby-radan ja Crewe–Manchester-radan junat. Asemalle liikennöivät Arriva Trains Wales, East Midlands Trains, Caledonian Sleeper, London Northwestern Railway, Northern, CrossCountry ja Avanti West Coast.
Crewen asema avattiin 4. heinäkuuta 1837. Sitä käytti yli 3,1 miljoonaa matkustajaa kaudella 2017–2018.
Näkymä asemalta pohjoiseen vuonna 1958.
Ilmakuvassa näkyvät Crewen ympäristössä risteävät rautatiet.
Claes Samuel Segerstråle

Claes Samuel Segerstråle (29. heinäkuuta 1850 Pernaja – 28. helmikuuta 1897 Helsinki) oli suomalainen juristi ja virka- ja moninkertainen valtiopäivämies.
Segerstrålen vanhemmat olivat kapteeni Klas Otto Segerstråle ja Elisabet Konstantia von Born ja puoliso vuodesta 1875 Claudia Sigrid Cecilia Holm. Segerstråle tuli ylioppilaaksi Helsingissä ja suoritti tuomarintutkinnon ja kameraalitutkinnon 1872, varatuomarin arvon hän sai 1876. Hän työskenteli senaatin palveluksessa vuodesta 1874, viimeksi maanviljelystoimituskunnan esittelijäsihteerinä vuodesta 1891.
Segerstråle oli aatelissäädyssä edustaja valtiopäivillä 1877–1878, 1882, 1885, 1888, 1891, 1894 ja 1897.
Virka- ja valtiopäivämies Johan Viktor Segerstråle,  samoin kuin opettaja ja valtiopäivämies Knut Albert Segerstråle sekä juristi ja valtiopäivämies Georg Otto Segerstråle, olivat Claes Samuel Segerstrålen veljiä.
Claes de Pont

Claës Claësson de Pont (11. tammikuuta 1891 Kosken kartano, Koski Tl – 14. elokuuta 1932 Helsinki) oli suomalainen 1900-luvun alun Helsingin taiteilijapiireissä vaikuttanut elämäntaiteilija.
Claes de Pontin vanhemmat olivat Kosken kartanon omistanut Claes Alfred Nicolai de Pont (1855–1891) ja Edit Kjädström (1863–1946). Hänen isänsä kuoli samana vuonna kun Claes de Pont syntyi ja hänen äitinsä meni 1895 naimisiin Ernst Waldemar Sagulinin (1852–1915) kanssa. Claes de Pont asui Somerolla Långsjön kartanossa ja kävi Turussa koulua aina lukioluokille saakka.
Ponkin nimellä tunnettu Claes de Pont oli ennen ensimmäistä maailmansotaa mukana Tuusulan taiteilijayhteisössä ja myöhemmin hän kuului Brondan taiteilijakahvilan vakioasiakkaisiin. Hän kävi 1910-luvulla Pietarissa tutustumassa taiteeseen ja harjoitti jonkin aikaa musiikkiopintoja Pariisissa. Vuoden 1910 tienoilla hän asui Hotelli Kleinehissa Helsingissä ja kirjoitti ainakin yhden novellin Silverin Pranssan markkinamatka, joka julkaistiin Sydäntalvi-joululehdessä vuonna 1911. Kertoman mukaan Eino Leino avusti häntä novellin julkaisemisessa. Hänen kerrotaan myös tehneen käsikirjoitukseen Vienan neito-nimiseen kirjaan. Hän osti paljon tauluja taiteilijaystäviltään ja toi niitä myös Långsjön kartanoon. Claes de Pont peri neljäsosan Kosken kartanosta mutta hän tuhlasi perintönsä ja asui sitten ystäviensä luona.
Claes de Pont kuoli väkivaltaisesti kesällä 1932. Hän oli 30. heinäkuuta 1932 useiden muiden henkilöiden kanssa nauttimassa väkijuomia Pohjois-Esplanadinkatu 37 :ssa sijainneessa Riikonen & K:ni maalausliikkeen huoneistossa. De Pont joutui illan aikana riitoihin rakennusmestari Ahto Sippolan kanssa ja Sippola löi lopulta nyrkillä häntä kaksi kertaa alaleukaan niin että de Pont menetti joksikin aikaa tajuntansa. Herättyään hän valitti huonoa oloaan ja 2. elokuuta hänet toimitettiin kirurgiseen sairaalaan. Hän pääsi sairaalasta 12. elokuuta mutta hän kuoli jo 15. elokuuta vastaisena yönä aivoverenvuotoon tuttavansa taiteilija Rautalan ateljeessa. Ahto Sippola tuomittiin myöhemmin kuolemaan johtaneesta pahoinpitelystä vuoden ja kuuden kuukauden kuritushuonerangaistukseen.
Wilho Sjöström maalasi 1910-luvun alussa Claes de Pontin muotokuvan.
Csárdás (Monti)

Katkelma, jonka esittäjä on United States Air Force Band
Äänitiedostojen kuunteluohjeet
"Csárdás" on Vittorio Montin kappale alun perin viululle ja pianolle, vuodelta 1904. Muillekin kokoonpanoille on tehty sovituksia. Se on säveltäjän kuuluisin teos. Tempon ja energisyyden vaihtelut ovat teoksen aikana suuria. Teos perustuu unkarilaiseen csárdás-musiikkityyliin.
Aiheesta muualla

Nuotteja IMSLP-projektissa (englanniksi)
Aikajana Euroopan unionin historiasta

Tämä on aikajana Euroopan unionin sekä sen edeltäjäjärjestön Euroopan yhteisön historiasta vuodesta 1951 nykypäivään saakka. Luettelo on kronologinen.
1950-luku > 1951

Euroopan hiili- ja teräsyhteisö perustetaan
1950-luku > 1952

Euroopan unionin tuomioistuin aloittaa toiminnan
Euroopan yleiskokous
1950-luku > 1954

Länsi-Euroopan unioni perustetaan
1950-luku > 1957

Rooman sopimus allekirjoitetaan
Euroopan yhteisö ja Euroopan atomienergiayhteisö perustetaan
1950-luku > 1958

Euroopan komissio perustetaan.
1960-luku > 1961

Britannia hakee Euroopan yhteisön jäsenyyttä ensimmäisen kerran
1960-luku > 1962

Espanja hakee Euroopan yhteisön jäsenyyttä, Eurooppa-neuvosto hylkäsi jäsenhakemuksen
1960-luku > 1963

Ranska vastaveto estää Britannian jäsenhakemuksen Euroopan yhteisössä samalla Tanska, Norja ja Irlanti peruvat jäsenhakemuksensa
1960-luku > 1967

Irlanti hakee Euroopan yhteisön jäsenyyttä toisen kerran
Britannia hakee Euroopan yhteisön jäsenyyttä toisen kerran
Tanska hakee Euroopan yhteisön jäsenyyttä toisen kerran
Norja hakee Euroopan yhteisön toisen kerran
Ranskan toinen vasta veto estää Britannian jäsenhakemuksen Euroopan yhteisössä samalla Tanska, Norja ja Irlanti peruvat jäsenhakemuksensa toisen kerran
1970-luku > 1970

Irlanti hakee Euroopan yhteisön jäsenyyttä kolmannen kerran
Britannia hakee Euroopan yhteisön jäsenyyttä kolmannen kerran
Tanska hakee Euroopan yhteisön jäsenyyttä kolmannen kerran
Norja hakee Euroopan yhteisön jäsenyyttä kolmannen kerran
1970-luku > 1973

Irlanti liittyy Euroopan yhteisöön
Britannia liittyy Euroopan yhteisöön
Tanska liittyy Euroopan yhteisöön.
Norja hylkää jäsenyyden kansanäänestyksellä
1970-luku > 1974

Eurooppa-neuvoston kokoukset alkavat säännöllisesti
1970-luku > 1975

Kreikka hakee Euroopan yhteisön jäsenyyttä
1970-luku > 1977

Espanja hakee Euroopan yhteisöön jäsenyyttä
Portugali hakee Euroopan yhteisöön jäsenyyttä
1970-luku > 1979

Euroopan valuuttajärjestelmä perustetaan ja ECU:sta tulee EY-maiden laskennallinen valuutta
Ensimmäiset suorat Europarlamenttivaalit järjestään
1980-luku > 1981

Kreikka liittyy Euroopan yhteisöön
1980-luku > 1985

Alankomaat allekirjoittaa Schengenin sopimuksen
Belgia allekirjoittaa Schengenin sopimuksen
Luxemburg allekirjoittaa Schengenin sopimuksen
Ranska allekirjoittaa Schengenin sopimuksen
Saksan liittotasavalta allekirjoittaa Schengenin sopimuksen
Grönlanti eroaa Euroopan yhteisöstä
1980-luku > 1986

Espanja liittyy Euroopan yhteisöön
Portugali liittyy Euroopan yhteisöön
Euroopan yhtenäisasiakirja allekirjoitetaan
1980-luku > 1987

Marokko hakee Euroopan yhteisön jäsenyyttä, Eurooppa-neuvosto hylkäsi jäsenhakemuksen
Turkki hakee Euroopan yhteisön jäsenyyttä. Neuvottelut jäsenyydestä alkavat
1980-luku > 1989

Itävalta hakee Euroopan yhteisön jäsenyyttä
1990-luku > 1990

Kypros hakee Euroopan yhteisön jäsenyyttä
Malta hakee Euroopan yhteisön jäsenyyttä
Italia allekirjoittaa Schengenin sopimuksen
1990-luku > 1991

Ruotsi hakee Euroopan yhteisön jäsenyyttä
Espanja allekirjoittaa Schengenin sopimuksen
Portugali allekirjoittaa Schengenin sopimuksen
1990-luku > 1992

Norja hakee Euroopan yhteisön jäsenyyttä
Suomi hakee Euroopan yhteisön jäsenyyttä
Sveitsi hakee Euroopan talousalueen jäsenyyttä mutta sveitsiläiset hylkäsi jäsenyyden kansanäänestyksessä. Sveitsi jäädytti jäsenyyshakemuksen.
Maastrichtin sopimus allekirjoitetaan
Euroopan talousalue perustetaan
Kreikka allekirjoittaa Schengenin sopimuksen